
Rad donosi fragmentarnu sliku života i djelovanja dr. Ante 
Biankinija, odnosno, tek ključne akcente i liniju budućih istraživanja 
ovog još nedovoljno obrađenog, ali važnog liječnika s nedvojbenim 
političkim angažmanom među iseljeništvom u SAD-u. Naravno, u 
fokusu interesa ostaje njegova važnost i utjecaj među suvremenicima, 
kako na lokalnoj i nacionalnoj tako i na međunarodnoj razini zbivanja. 

Ključni pojmovi: dr. Ante Biankini, Stari Grad na otoku Hvaru, 
hrvatsko iseljeništvo u SAD-u, Thomas Woodrow Wilson. 


Vremenski i prostorni kontekst života i djelovanja Ante Biankinija započinje u 
Starome Gradu na otoku Hvaru, naime, rođen je 31. kolovoza 1860. godine u brodarskoj 
obitelji. otac Juraj i stariji brat Dinko, tijekom njegovog odrastanja, bili su uključeni u 
pomorsku trgovinu soljenom ribom i vinom unutar Mediterana, što im je omogućilo 
visoke zarade. Riječ je o razdoblju Velike konjunkture, kada ovaj otočni grad bilježi 
pozitivne trendove, od materijalnog napretka do demografskog rasta i urbanističkog 
razvoja.' Usporedno s time, njegova obitelj (posebice braća: don Juraj, Petar i Dinko) 
angažirani su na ponarođenju starogradske općine, a istih osamdesetih godina 19. stoljeća 
Ante je pohađao studij medicine u Beču; na vijest o pobjedi Narodne stranke na lokalnim 
izborima u rodnome gradu 1887. g. (nakon dvadesetogodišnje vladavine autonomaša), 
kao mladi liječnik šalje brzojav gdje ističe kako se ponosi razbuđenom sviješću svojih 
sugrađana.” Završetkom studija 1886. godine radi neko vrijeme kao liječnik u Beču, a u 
to je doba i potpredsjednik tamošnjeg Hrvatskog pripomoćnog družtva > 


! Anagrafi (Stanje duša 18.-20. st.), Župni arhiv sv. Stjepana; Mladen Domazet, Stari Grad na Hvaru - 
Otočni grad na razmeđu 19. i 20. stoljeća, Stari Grad, 2011., 25-33. 

? Isto. Mladen Domazet, Suton flote jedrenjaka Staroga Grada, Zagreb, 2004., 94. Ante Biankini kao stu- 
dent medicine bio je član Hrvatskog akademskog društva ,,Zvonimir“ u Beču. Hrvatska opća enciklopedija, 
sv. 2, Zagreb, 2000., 96. 

3 Sriemski Hrvat, 20. VIII. 1887., br. 67., 1-2 (Narode!). 

Dr. Ante Biankini 


Od početka devedesetih godina 19. stoljeća dr. Ante Biankini stalno boravi 
u Starome Gradu (ustvari od 1890., kada je proslavljen zlatni pir njegovih roditelja); 
uključio se u politički život, izabran je u općinsko upraviteljstvo ponarođene općine 
za načelnika dr. Ante Spalatina. Međutim, nezadovoljstvo njegova brata don Jurja 
oportunističkom politikom Narodne stranke u Dalmatinskome saboru, rezultiralo 
je na regionalnoj razini formiranjem Narodnog kluba 1892., zbog čega na lokalnoj 
starogradskoj razini dolazi do rascjepa Narodne stranke, na one koji ostaju lojalni 
politici stranke i one koji su podržavali don Jurja Biankinija. Nema sumnje da su 
ti događaji doveli do ostavke načelnika Spalatina, a dr. Antu Biankinija gurnuli u 
opoziciju. U takvim novim političkim okolnostima u gradu, zapaženo je njegovo 
kritiziranje narodnjačke općinske vlasti, jer su počeli graditi općinsku zgradu bez 
cjelovitog projekta i troškovnika.“ 

Sljedeće 1893. g. oženio se dvanaest godina mlađom pijanisticom Zlatom 
Albrecht iz Zagreba, kćeri poznatoga zagrebačkog tiskara.“ Istodobno, braća 
Biankini nedvojbeno postaju najzaslužniji u afirmaciji pravaške politike u Starome 
Gradu, a s druge pak strane, dr. Ante Biankini angažiran je također u mjesnoj Javnoj 
Dobrotvornosti, zatim je među utemeljiteljima i dioničarima Društva Hrvatski dom 
te član mjesne Hrvatske čitaonice.“ 

“ Domazet, Stari Grad, 25-33. 


* Milovan Buchberger, Ugledne osobe vezane uz Stari Grad na Hvaru, Stari Grad, 2014., 14. 
6 Domazet, Stari Grad, 26-29, 78, 87. 

Obitelj Biankini prigodom zlatnoga pira roditelja 1890. g. 


Godine 1896. predstavlja prekretnicu za obitelj, s jedne strane preminula su 
mu oba roditelja, otac Juraj i majka Cvijeta," a sa druge strane konačno je završena 
njihova dvokatna palača u neposrednoj blizini Hektorovićeva Tvrdalja, u koju je 
dr. Ante Biankini preselio svoju liječničku ordinaciju.* Iz toga razdoblja u lokalnoj 
memoriji zabilježene su plemenite geste dr. Biankinija, primjerice bilježi Vicko 
Paina iz Malog Sela: Bili smo siromasi. Moj otac je ležao teško bolestan. Dr. Ante 
Biankini dolazio je, pregledavao ga i previjao, a odlazeći svaki put ostavljao je, on 
nama, uz recept fjorin za lijekove.? 

Naravno, ne treba zanemariti činjenicu da je riječ o vrlo imućnoj i utjecajnoj 
obitelji u Starome Gradu, međutim, Stari Grad krajem devedesetih godina 19. 
stoljeća obilježavaju recesivna gospodarska kretanja, kako zbog posljedica Vinske 
klauzule u prevladavajućem vinogradarstvu (koja će kasnijih godina produbiti 
filoksera), tako i zbog gubitka vlastite flote jedrenjaka, donedavnog participiranja 
u pomorskoj trgovini soljenom ribom i rumunjskim žitom, gašenja lokalnih 
brodogradilišta, depopulacijskih procesa (u mladosti dr. Biankinija grad je brojio 
3789, a početkom 20. stoljeća pada na 3120 stanovnika), štoviše, ti negativni 
trendovi postali su nezaustavljivi, odlaze čitave obitelji s pretežitim novcem za jedan 
smjer. Zbog konstantnog iseljavanja Stari Grad već uoči Velikog rata pada na 2469 
stanovnika; usporedno s time, procesi provincijalizacije i otočne izoliranosti bivali 
su sve intenzivniji; ovakav kontekst zasigurno nije bio zanemariv," dapače, dr. Ante 
Biankini u svojoj korespondenciji govori upravo o brzini tih promjena u rodnom 
gradu.!! 


T Isto, 33. 

8 Isto, 64-65. 

* Krunoslav Penović, Moja zadarska sjećanja, Prilozi povijesti otoka Hvara (dodatak svesku VII), Hvar 
1983., 19. 

10 Mladen Domazet, Isječci iz života - Stari Grad na otoku Hvaru (1914.-1941.), Stari Grad, 2016., 9; 
tekst sa izložbe: Obitelj Biankini - preporoditelji i dobročinitelji, autori: A. Čavić, A. Devlahović, M. Dom- 
azet, M. Plenković i V. Stojković, Muzej Staroga Grada, 2016. 

1 Dr. Ante Biankini, Iz pisma jednog našeg iseljenika 1926., Muzej Staroga Grada. 

Prijavnica za izdavanje putovnice (Anton Biankini, 1919.)'? 


Stoga, pored stručnih ambicija dr. Ante Biankinija, svakako, nisu zanemarivi 
ni ovi lokalni razlozi, odnosno njihov kauzalni kontekst, koji je mogao utjecati na 
njegovu konačnu odluku o napuštanju rodnog grada i da se zajedno sa suprugom 
Zlatom trajno preseli u SAD," gdje naposljetku počinje raditi kao kirurg u bolnicama 
Chicaga i New Yorka, a potom i predavati kao docent na Medicinskom fakultetu 
Sveučilišta Northwestern (1909. - 1914.).* Ustvari, u tim novim okolnostima 


12 “United States Passport Applications, 1795-1925,” database with images, FamilySearch (https://fami- 
lysearch.org/ark:/61903/1:1:QV5B-JKYV : 4 September 2015), Anton Biankini, 1919; citing Passport Ap- 
plication, Illinois, United States, source certificate #117919, Passport Applications, January 2, 1906 - March 
31, 1925, 916, NARA microfilm publications M1490 and M1372 (Washington D.C.: National Archives and 
Records Administration, n.d.); FHL microfilm 1,631,578. 

B Domazet, Isječci iz života, 9; Isti, Stari Grad, 141-143; Novosti br. 193, 15. 6. 1931. (Monumentalno 
historičko djelo našeg iseljenika, Dr. A. Biankini: ,, Američki Jugosloveni i pretsjednik W. Wilson“) 

14 History of medicine and surgery and physicians and surgeons of Chicago; The Biographical Publish- 
ing Corporation, Chicago, 1922., 408; Hrvatska opća enciklopedija, sv. 2, Zagreb, 2000., 96. Kao diplo- 
mant Bečkog sveučilišta, Ante Biankini brzo nalazi posao u bolnici Mercy gdje radi do 1916., surađujući sa 
znamenitim kirurgom Johnom B. Murphyjem (http://mojahrvatska.vecernji.hr/prica-o-lijecniku-politicaru-i- 
kriminalnom-sociologu-1095680). 

stranoga svijeta započinje njegovo najproduktivnije znanstveno i spisateljsko 
razdoblje. Osim kirurgije, obrađuje teme alkoholizma i smrtne kazne odnosno 
eutanazije, pa tako u Zadru 1909. objavljuje knjigu Kriminalna sociologija: smrtna 
kazna - znanstveno umorstvo - euthanasia. Bavio se također pitanjima sociologije, 
etike i spoznaje (Amerikanski način uzgoja i školstva (1910.), Problemi društveni sa 
liečničko-pravničkog stanovišta (1913.), Upoznavanje samoga sebe (1913.) i dr.5 

Istodobno dr. Biankini pokazuje posebni senzibilitet za sudbine naših 
iseljenika, poput siromaštva, nezdravog načina života, alkoholizma, zločina, 
obiteljskog vjerolomstva, stradanja i nesnalaženja naših iseljenika koja neizbježno 
odražavaju i nove životne okolnosti, odnosno, zaključuje dr. Biankini, kako im 
Amerika pruža slobodu kod pijančevanja i orgija, kod plesova i parada, odatle se 
narod zanese za novo Sto nije kod kuće imao.'* 

U pismima koje dr. Biankini upućuje dr. Anti Trumbiću (a koje je analitički 
obradio Ljubo Antić) posebno se ,,skreće pozornost na iseljenički socijalni položaj, 
stupanj integracije u američko društvo, organiziranost, mentalitet, političku kulturu, 
odnos prema domovini, stanje druge generacije, kod koje se zamjećuje proces 
asimilacije“,'’ ali, istodobno naglašava razmjere iseljavanja iz domovine i zaključuje 
kako selitba u ovakovom broju postaje narodna pogibelj. U tom smislu, Ante 
Biankini postaje nezaobilazan za istraživanja socijalnih okolnosti te različitih 
aspekata svakodnevnog i obiteljskog života naših iseljenika u SAD. Iako njegova 
perspektiva nedvojbeno stavlja veći naglasak na tamnu stranu naših iseljenika.!š 

Iz Staroga Grada otišao je kao deklarirani pravaš, čija su politička uvjerenja u 
stranome svijetu poprimila još izrazitiji antiaustrijski karakter;!? na tome tragu 1908. 
kao predsjednik Odbora hrvatske narodne obrane u Chicagu potpisnik je Proglasa 
koji jezgrovito karakterizira Hrvatsko-ugarsku nagodbu kao 40 godina nasilja i 
nepravde, 40 godina bezakonja i apsolutizma, zbog čega se odlučno obrušava na 
todobnu šutnju i nehaj u domovini, sa zaključkom da ona prvenstveno ide u prilog 
narodnim neprijateljima. Osim toga, naglašava važnost i potrebu žrtve pojedinaca za 
dobrobit domovine.“ 

Svoja stajališta iznosio je u iseljeničkim novinama (Hrvatska zastava, 
koje je preuzeo 1909. i 1917. preimenovao u Jugoslavensku zastavu), drugim 
riječima iste je novine ne samo izdavao u Chicagu, nego i osobno financirao, a time 
nastojao upoznati američku vladu i javnost s politikom Austro-ugarske na Balkanu, 
ali, s nedvojbenom uređivačkom politikom koja je bila orijentirana na borbu za 
oslobođenje domovine od Austo-Ugarske i ujedinjenje južnoslavenskih naroda.”! U 
sklopu nacionalnog projekta ,,Hrvatska kulturna baština“ Ministarstva kulture RH 
“5 Isto; Buchberger, Ugledne osobe, 14. 

'* Ljubomir Antić, Iseljenička problematika u pismima Ante Biankinija Anti Trumbiću (1903.), Društvena 
istraživanja: Casopis za opća društvena pitanja, Vol. 14 (78-79), Zagreb, 2005., 712. 

17 Isto, 705. 

18 Isto, 708. 

! Domazet, Stari Grad, 26-29. 


2 www.hkv.hr > HK Vpedija > Iseljeništvo. 
*! Antić, Iseljenička problematika, 706. 

Hrvatska zastava je bila digitalizirana - s ukupno 942 stranice formata 60x45 cm.?? 

Zanimljivi i brojni novinski članci dr. Ante Biankinija mogu se pronaći u 
Obzoru, Narodnom listu, Narodu, Novom dobu..., u Hrvatskoj i inozemstvu, gdje 
je objavljivao brojne političke i kulturne priloge. Naravno, svaka buduća studija o 
dr. Anti Biankiniju trebala bi uključiti njegove aktivnosti na području javnih glasila 
i razmjera njegovog utjecaja na oblikovanje javnog mnijenja kod iseljenika.” 
Naprotiv, dr. Ante Biankini pred kraj svoga života, 1931. u zagrebačkim Novostima, 
apostrofira borbu koja se vodila između patriotskog novinstva i onog zatrovanog 
tuđinskom propagandom, što dovoljno govori koliko je shvaćao važnost i ulogu 
medija. *4 


B -525 DA E 
Family name Given name or names 
Biankini | Anthony- ne i 
Address 
5207 Indiana Ave e CHEO e EN 
Certificate no. (or vol, and page) | Title and location of court 
P.16840 | Supenor Court, Cook Co., II. 
Country of buth or alleg ance When born [or age) 
Austria 8/31/60 
Date and port of arrival in US Dale of naturalization 
6/24/98 x 7/23/15 
Names and addresses of witnesses 
Stephen V, itntkovich 1044 “, 18th Ste 
Paul Hajdich 4705 waveland Avo. 
U.S. Depa tment of Labor, Imm grat on and Na uab rat on Service Foun No, LIP. 


Potvrda o naturalizaciji (Anthony Biankini, 1915)% 


» J, Blažević, V. Kudra Beroš, Digitalizacija novina Hrvatska zastava i Radnička straža, 2. festival hrvat- 
skih digitalizacijskih projekata NSK, Zagreb, 19. - 20. travnja 2012. (www.nsk.hr/d-fest/Blažević,%20Jasna. 
min-kulture.hr/default.aspx?id=6376) 

3 Buchberger, Ugledne osobe, 14. Biankini najavljuje što oni u Chicagu namjeravaju učiniti na 
društvenom polju i time zadržati vodstvo među hrvatskim naseljima u SAD-u. Chicago hoće da radi i dalje 
bez obzira na desno ili lievo u korist hrvatskoj stvari, ter hoće: a) da podigne sviest i strašno izostalu izo- 
brazbu narodnu, b) da provede jednu sveobću organizaciju u zemlji, c) da stvori list koji će imati pristupa 
u domovini i koji će raditi suglasno sa Hrv. strankom prava, d) da sakupljene milodare od prilike kakovih 
5 hiljada dolara do sada = (25 hiljada Kruna) namjeni escluzivno unesrećenoj siročadi, udovicam, braći 
stradaloj, inteligenciji upropašćenoj, djacim protjeranim (...) - Antić, Iseljenička problematika, 709. 

* Novosti, 15. VII. 1931., br. 193. (Monumentalno historičko djelo našeg iseljenika, dr. A. Biankini: 
„Američki Jugosloveni i pretsjednik W. Wilson“). 

5 “Illinois, Northern District Naturalization Index, 1840-1950,” database with images, Family Search 
(https://familysearch.org/ark:/61903/1:1:XKLX-V47 : 12 December 2014), Anthony Biankini, 1915; citing 
Chicago, Illinois, NARA microfilm publication M1285 (Washington D.C.: National Archives and Records 
Administration, n.d.), roll 18; FHL microfilm 1,432,018. 

Nadalje, također je važan njegov angažman u funkciji predsjednika 
Jugoslavenskog odbora u SAD-u (od 1915. g.) i Jugoslavenskog narodnog vijeća u 
Washingtonu (od 1916.), u kontekstu Jugoslavenske dobrovoljačke akcije u SAD-u, 
posebice zadnjih godina rata.” Zbog zauzetosti u jugoslavenskom iseljeničkom 
pokretu u SAD-u bio je, 1916. godine, kooptiran za člana Jugoslavenskog odbora u 
Londonu.” 

Thomasa Woodrowa Wilsona slučajno je upoznao 1911. g., u vrijeme kada je 
Wilson obnašao dužnost guvernera New Jerseya, i kada je doživio prometnu nezgodu 
u neposrednoj blizini prebivališta dr. Ante Biankinija, koji mu je ujedno priskočio i 
pružio prvu pomoć. Na ovoj anegdoti započinje njihovo dugogodišnje prijateljstvo, 
koje treba tek podrobnije dokumentirati, odnosno, rasvijetliti te odnose s detaljnijom 
povijesnom rekonstrukcijom, a time odvagnuti adekvatnu povijesnu važnost mogućih 
utjecaja naspram evidentnih i odlučnih stavova SAD-a protiv talijanskih pretenzija 
na našoj obali, s obzirom na njegov dotadašnji politički angažman i prijateljske 
odnose s predsjednikom Wilsonom.** Jednako tako, za pojedine događaje možemo 
tražiti uzročno-posljedičnu logiku i korelaciju, primjerice, jesu li slučajno u rodni 
Stari Grad dr. Ante Biankinija u vrijeme talijanske okupacije - 1919. g. - uplovili 
brodovi Antantine komisije, s ciljem ispitivanja nacionalnog raspoloženja njegovih 
stanovnika,” ili, da mu je brat don Juraj iste godine trebao biti interniran u Italiju, i 
kako je na intervenciju američkog admirala u Splitu bio prekrcan u drugu torpiljarku 
i iskrcan u Bakarskom zaljevu.” Istodobno, dr. Ante Biankini energično se zauzimao 
protiv provedbe Londonskog ugovora, zbog čega je boravio u Parizu (na svoj trošak) 
sve do zaključenja Versailleskog mirovnog ugovora?! 

Važan je rad dr. Ante Biankinija pod naslovom ,,Američki Jugoslaveni i 
predsjednik W. Wilson“, kojim vjerojatno produbljuje pogled na ove odnose, a 
predstavljaju nezaobilaznu uporišnu točku o paralelnim procesima i okolnostima u 
tome razdoblju. Tom prigodom dr. Ante Biankini za Novosti dao je izjavu: ...želio 
sam da budućim pokoljenjima ovdje bude poznato kako su njihovi očevi znali ljubiti 
domovinu i žrtvovati se za istu, pa da se postignutim tekovinama, kao za moralnom 
glavnicom mogu podičiti pred cijelim svijetom a osobito pred američkim narodom 
s kojim su vezali svoju sudbinu u onim velikim danima, pod vodstvom neumrlog 
vođe Wilsona.*? 


% Ivan Čizmić, Dobrovoljački pokret jugoslavenskih iseljenika u SAD u Prvom svjetskom ratu, Histori- 
jski zbornik 23-24, 1970-71., 39: Ante Biankini kao predsjednik Jugoslavenskog odbora Narodnog vijeća (...) 
posjetili su 5. V 1917. u Washingtonu Savjetujuću Komisiju Odbora za Narodnu Obranu Amerike i uručili joj 
u ime Vijeća i Sokolskog Saveza po jedan memorandum. 

? Antić, Iseljenička problematika, 706. 

* Jugoslavija, 13. 11. 1919., br. 40. (Kako se je dr. Anton Biankini spoznal z Wilsonom?). 

* Domazet, Isječci iz života, 22-23; Penović, Moja zadarska sjećanja, 19. 

3 Penović, Moja zadarska sjećanja, 22-23. 

3! Isto, 18. 

» Novosti, 15. VII. 1931., br. 193., Dr. Biankini ukratko opisuje knjigu, razloge zašto se odlučio na njeno 
pisanje te navodi naslove 44 poglavlja (http://fips.newberry.org/article/5420779_2_0507). Prema dostupnim 
podacima, knjiga nije objavljena (http://fips.newberry.org/article/5420779_2_0506). 

33 Isto. (Monumentalno historičko djelo našeg iseljenika, Dr. A. Biankini: „Američki Jugosloveni i 
pretsjednik W. Wilson“). 

T 


Supruga ZLATA ud. dr. ANTE 
BIANKINIA i nećak JURICA BIAN- 
KINI (Chicago) u imo svoje i rodbine 
javljaju prijateljima i znancima, da 
so posmrtni ostaci blagopokojnoga 


Dr. ANTE BIANKINI 


pronose iz Chicaga u rodni Starigrad 
na Hvaru, gdje će biti sahranjeni u 
obiteljskoj grobnici, u ponedjeljnik 
18 ov. mj. 

Chicago-Starigrad, 15 maja 1936 g. 


(Vrijedi kao direktna oBevijest) 


Osmrtnica dr. Ante Biankinija 


Vahrana dr. Ante Biankinia u zavičaju 


POSLJEDNJE POČASTI U RODNOM STARIGRADU 


Slika sa lijesom A. Biankinija prigodom sahrane njegovih posmrtnih ostataka u Starome Gradu 

lako daleko od rodnog grada, bio je čvrsto povezan sa svojim otočnim 
korijenima, kako svjedoči Ante Tresić Pavičić, koji ga je ujedno posjetio 1906. 
godine u SAD-u.** O tome svjedoče njegovi povremeni dolasci u domovinu, i to: 
1910. (nakon smrti brata Dinka, koji je preminuo 1909., dolazi zajedno sa suprugom 
Zlatom i jedanaestogodišnjom pokćerkom Goldi);** 1914. (početak rata ga je zatekao 
u Zadru kod brata don Jurja, ali kao američki državljanin uspio je napustiti Europu);*° 
1920. (iako je bio u novo uspostavljenom Kraljevstvu SHS, nije zabilježen njegov 
dolazak u Stari Grad koji je tada bio pod talijanskom okupacijom);*"te 1926. (posjetio 
je braću don Jurja i Petra neposredno prije njihove smrti).?š 

Međutim, godine 1933., kao sedamdesetogodišnjak, želio se vratiti u rodni 
grad. Dr. Ivo Stančić Rokotov zauzimao se kod tadašnjega gradonačelnika dr. Petra 
Ruževića da se Biankiniju izdaju dokumenti za dobivanje državljanstva Kraljevine 
Jugoslavije, da bi ga potom kralj Aleksandar mogao imenovati senatorom, i time dr. 
Anti Biankiniju osigurati potrebitu egzistenciju. To se nije ostvarilo, jer je sljedeće 
godine, 1934., dr. Ante Biankini umro u Sjedinjenim Američkim Drzavama.*® 
Njegovi posmrtni ostaci dovezeni su domovinu tek 1936. godine; u lokalnoj 
historiografiji uvriježen je podatak kako je lijes dr. Ante Biankinija prebačen na trošak 
američke vlade, no takvu konstataciju treba tek potkrijepiti povijesnim vrelima i 
pozadinskim kontekstom u smislu obrazloženja takvog postupanja američke vlade,“ 
iako tome u prilog govori i činjenica da je njegov lijes iz New Yorka ispraćen uz 
sudjelovanje američkog vojnog odreda, o čemu izvještava onodobni tisak i Krunoslav 
Penović u svojim objavljenim sjecanjima.*! U splitskoj luci od dr. Ante Biankinija 
oprostili su se brojni pojedinci iz javnog i političkog života grada Splita, a od viših 
državnih dužnosnika tek je bio nazočan Dragiša Cvetković, ministar za socijalnu 
politiku i zdravstvo.“ 

Konačno, njegovi posmrtni ostaci dovezeni su u Stari Grad 1936., te su 
pokopani u obiteljsku grobnicu uz sudjelovanje gotovo cijelog grada i mjesnih 
udruga; Ivan Frano Lupis je u oproštajnom govoru na sprovodu istakao, umro je 
siromah, ostao je čist, plemenit, ponosan na svoje poštenje do smrti.* 


* Estela Banov, Putopisno svjedočanstvo Ante Tresića Pavičića, Hrvatski iseljenički zbornik, Zagreb, 
2015, 248. 

3 Sloga, 31. VII. 1910., br. 31., str. 3 (Svašta iz Zagreba). 

% Penović, Moja zadarska sjećanja, 19. 

37 “New York Passenger Arrival Lists (Ellis Island), 1892-1924,” database, FamilySearch (https://fami- 
lysearch.org/ark:/61903/1:1:J6ZP-R36 : 6 December 2014), Anton Biankini, 08 Jun 1920; citing departure 
port Le Havre, arrival port New York, ship name Rochambeau, NARA microfilm publication T715 and M237 
(Washington D.C.: National Archives and Records Administration, n.d.). 

38 “New York, New York Passenger and Crew Lists, 1909, 1925-1957,” database with images, Family- 
Search (https://familysearch.org/ark:/61903/1:1:K XML-471 : 2 October 2015), Anton Biankini, 1926; citing 
Immigration, New York, New York, United States, NARA microfilm publication T715 (Washington, D.C.: 
National Archives and Records Administration, n.d.). 

? Pismo dr. Ive Stančića Rokotova 29. III. 1933., AR. 

# Buchberger, Ugledne osobe, 14. 

4l Penović, Moja zadarska sjećanja, 19. 

® Novo doba 16. V. 1936., br. 114. 

8 Novo doba 18. V. 1936., br. 115, 19. V. 1936., br. 116. 

Zaključak 

Ante Biankini rođen je 31. kolovoza 1860. godine u Starome Gradu kao 
najmlađe dijete obitelji Biankini, gdje je pohađao osnovnu školu, gimnaziju u 
Zadru i studij medicine u Beču. Pod utjecajem starije braće (Dinka, Jurja i Petra) 
rano se uključuje u lokalna zbivanja, i ostaje dosljedan na liniji političkih mnijenja 
brata don Jurja. Iako je njegova obitelj devedesetih godina 19. stoljeća svoj vidni 
materijalni napredak i status u gradu potvrdila završetkom gradnje dvokatne palače 
u neposrednoj blizini Hektorovićeva Tvrdalja, opći procesi i recesivni trendovi u 
Starome Gradu zasigurno su doprinijeli njegovoj konačnoj odluci da, zajedno sa 
suprugom Zlatom, napusti domovinu i emigrira u Sjedinjenje Američke Države. 
Od tada započinje njegovo bogato djelovanje, s jedne strane kao istaknuta 
liječnika u bolnicima (Mercy u Chicagu i Columbus u New Yorku), te predavača 
na Medicinskom fakultetu Sveučilišta Northwestern. S druge strane, izuzetno je 
plodan njegov spisateljski rad, o kojemu ponajbolje svjedoče objavljena djela, od 
strukovnih do političkih tema, postaje urednikom Hrvatske zastave, najpopularnijih 
čikaških hrvatskih novina. Štoviše, od posebne je važnosti njegovo djelovanje 
među našim iseljenicima te uključenost dr. Ante Biankinija u šire političke procese 
uspostave Kraljevstva SHS, odnosno, njegova još uvijek nerazjašnjena pozadinska 
uloga tijekom Pariške mirovne konferencije, i mogući utjecaji na čvrste stavove 
predsjednika SAD-a Thomasa Woodrowa Wilsona glede talijanske okupacije naše 
obale (na temelju Londonskog ugovora). Time ovaj rad otvara širi izbor perspektiva 
za buduću valorizaciju djelovanja dr. Ante Biankinija, s obzirom na ključne događaje 
i procese u kojima je participirao, a čine zaokruženu cjelinu. Tijekom života u SAD-u 
Ante Biankini je s obitelji nekoliko puta dolazio u Hrvatsku (1910., 1914., 1920., 
1926.), a 1933. godine poželio se vratiti u rodni Stari Grad. Ipak, smrt ga je snašla već 
sljedeće 1934. godine u SAD-u, gdje je i pokopan, ostavivši iza sebe suprugu Zlatu 
i pokćerku Goldie. Nakon dvije godine, organiziran je prijenos njegovih posmrtnih 
ostataka u domovinu, i naposljetku je dr. Ante Biankini bio položen u obiteljsku 
grobnicu u Starome Gradu 18. svibnja 1936. godine. 

Mladen Domazet - Andrea Devlahović 


ANTE BIANKINI FROM STARI GRAD AND 
HIS EMIGRANT FATE 


Summary 


Ante Biankini was born in Stari Grad on the island of Hvar on August 31, 1860 
in the family of ship-owners, whose fortune was a result of maritime trade with salted 
fish and wine throughout the Mediterranean. Already as a medical student in Vienna, 
he engaged in socio-political issues. After his studies, he returned to his native Stari 
Grad and became active in the local political life, when he was elected to the municipal 
administration as a member of the People's Party. However, after the schism within the 
party at the regional level, he went into opposition and became instrumental in the 
affirmation of the Party of Rights’ politics in Stari Grad. For several years he worked 
as a doctor in Stari Grad, but in 1898 he permanently settled in Chicago with his wife 
Zlata. Shortly thereafter he started working as a surgeon in Chicago and New York, and 
later taught as an assistant professor at Northwestern University Medical School (1909 
- 1914). 

This is his most productive scientific and literary period. In addition to 
surgery, he deals with issues of alcoholism, death penalty and euthanasia. In addition 
to scientific work, Biankini was actively involved in social life of Croatian immigrants 
in the United States and from the very beginning of life in Chicago he is involved in 
the Croatian transnational politics. He left Stari Grad as a member of Party of Rights, 
whose political convictions in a foreign world has taken on ever stronger anti-Austrian 
character. He became editor of “Croatian flag” (which he renamed the “Yugoslav flag” 
in 1917), published numerous articles, at home and abroad. Toward the end of his life 
in 1931, in Zagreb daily “Novosti” he emphasizes the struggle being waged between 
patriotic journalism and one poisoned by alien propaganda, which says a lot about how 
he understood the importance and role of the media. He was particularly politically 
engaged on the eve of the First World War, acting as President of the Yugoslav National 
Committee in the US since 1915, and as president of the Yugoslav National Council 
in Washington since 1916. He was a member of the Yugoslav Committee in London 
since 1916. His long-time friendship with Woodrow Wilson has yet to be further 
documented, i.e. this relationship has to be understood with the detailed historical 


reconstruction, and thus adequate historical significance of possible impacts against the 

evident and decisive attitude of the United States against the Italian pretensions on our 
coast, given his former political engagement have to be evaluated. His work “American 
Yugoslavs and President W. Wilson” probably deepens the view of these relations, and 
represents a crucial point of reference on the parallel processes and circumstances in this 
period. 

While living in the United States, Ante Biankini visited Croatia several times 
with his family, and in 1933 he wished to return to his home in Stari Grad. However, 
death has come upon in 1934 in the United States, where he was buried. Two years 
later, his mortal remains were transferred and on 18 May 1936 he was buried in the 
family tomb in Stari Grad. The local historiography states that the remains of Dr. Ante 
Biankini were transferred at the expense of the US government, but such a statement 
is yet to be substantiated by historical sources, and background context in terms of the 


reasons for such actions of the US government. (Translation: Andrea Devlahović) 

